Kormányzati infokommunikáció – Szerepek és szereplők
Hajzer Károly, helyettes államtitkár, Belügyminisztérium

А Kormány tagjainak feladat- és hatásköréről szóló 152/2014. (VI. 6.) Korm. rendelet 2014. június 6-án lépett hatályba. Ebben a korábbi időszakhoz képest eltérően állapítják meg а Kormány tagjainak feladat- és hatásköreit. Többek között a belügyminiszter felelősségi körébe tartozik többek között az e-közigazgatás, és a közigazgatási informatika infrastrukturális megvalósítása, a NISZ Zrt. útján a központosított informatikai és telekommunikációs szolgáltatások biztosítása.
Ez a korábbi folyamatok továbbvitele mellett azt jelenti, hogy a hálózati infrastruktúra fejlesztését folytatva a szolgáltatások fejlesztése az állampolgárok számára is érzékelhetően még nagyobb hangsúlyt kap, éppen az eddig elért hálózatfejlesztési eredményekre alapozva. Azzal, hogy a szolgáltatások fő letéteményese (KEK KH) és az infrastruktúra szolgáltatója (NISZ) egy irányítás alá került, a szorosabb, célirányos fejlesztéseket segíti, a döntési folyamatok felgyorsulnak, és ezáltal felgyorsul az elektronikus közszolgáltatások kiterjesztése. 
A megváltozott szerepek egyes szolgáltatások közvetlenebb felhasználói visszajelzésére is pozitívan hatnak. Pl. az EDR tekintetében a BM az intézményei révén eddig főként mint felhasználó szerepelt, az új struktúrában a NISZ és a Pro-M irányításán keresztül a felhasználói igények közvetlenebbül megjelennek a fejlesztési irányok meghatározásánál.